ഡോളറുമായുള്ള വിനിമയത്തിൽ രൂപയുടെ മൂല്യം 13 മാസത്തെ താഴ്ന്ന നിരക്കിൽ . രൂപ 66ന് താഴേക്ക് പതിച്ചു . 30 പൈസയുടെ നഷ്ടമാണ് മൂല്യത്തിൽ ഇന്ന് ഉണ്ടായിരിക്കുന്നത് . രാജ്യാന്തര വിപണിയിൽ ക്രൂഡോയിൽ വില വർദ്ധിക്കുന്നതാണ് മൂല്യം ഇടിവിനുള്ള പ്രധാന കാരണം . ക്രൂഡോയിൽ വാങ്ങുന്നതിനായി വൻ തോതിലാണ് ഡോളർ ചെലവഴിക്കുന്നത് . ധനക്കമ്മി ഉയരുന്നതും പ്രതിസന്ധി സൃഷ്ടിക്കുന്നു . അമേരിക്കൻ കേന്ദ്രബാങ്ക് പലിശ കുറയ്ക്കുന്നതിനാൽ രാജ്യാന്തര വിപണിയിൽ ഡോളർ കരുത്താർജിക്കുന്നതും രൂപയ്ക്ക് തിരിച്ചടിയാകുന്നുണ്ട് . 22 പൈസ നഷ്ടത്തിൽ 66 രൂപയ്ക്ക് മുകളിലാണ് നിലവിൽ രൂപയുടെ വിനിമയം . എണ്ണവില ഉയരുന്നതും പ്രാദേശിക ഓഹരി വിപണികളുടെ പതനവും രൂപയ്ക്കു പ്രഹരമായിട്ടുണ്ട് . രാജ്യത്തിന്റെ ധനക്കമ്മി ഉയരുന്നതും പ്രതികൂല ഘടകമാണ് . വിദേശിനിക്ഷേപകർ ഇന്ത്യ വിപണികളിൽ നിന്നു പിൻമാറുന്നതും രൂപയുടെ മൂല്യത്തെ ബാധിച്ചിട്ടുണ്ട് .